jkorsvik/nowiki_second_scrape_merged huggingface dataset:
Flammen & Citronen

Flammen & Citronen er  en dansk drama/actionfilm fra 2008. 
Manuskriptet er skrevet av filmens regissør Ole Christian Madsen, sammen med manusforfatteren Lars K. Andersen. Filmen er løst basert på virkelige hendelser og øyenvitneberetninger fra personer som har opplevd Bent Faurschou Hviid (kjent under dekknavnet Flammen) og Jørgen Haagen Schmith (som Citronen) på nært hold. Flammen og Citronen var med i en av de mest kjente motstandsgruppene, Holger Danske i Danmark under andre verdenskrig og hadde i denne blant annet oppgaven med å likvidere angivere, og de mistet livet i oktober 1944 da de ble drept i aksjoner rettet mot dem fra Gestapos side. 
I filmen spilles de to legendariske motstandsfolkene av Thure Lindhardt og Mads Mikkelsen. I andre roller medvirker skuespillerne Stine Stengade, Peter Mygind, Mille Lehfeldt, Flemming Enevold, Jesper Christensen, Malene Schwartz og Lars Mikkelsen, samt en rekke nye navn som Caspar Phillipson, Martin Greis og Thomas Voss. De tyske rollene spilles av blant andre Christian Berkel og Hanns Zischler. 
Opptakene til filmen fant sted i tyske Studio Babelsberg. Store deler av filmen ble også tatt opp i København og Praha. Flammen og Citronen er en av de dyreste danskspråklige filmsatsinger noensinne med et budsjett på mer enn 46 millioner danske kroner. Den er produsert av Lars Bredo Rahbek med Morten Kaufmann for Nimbus Film. 
Filmen var omdiskutert i Danmark. På den ene side ble den svært populær (700 000 har så langt sett den i Danmark), på den andre side har historikere påpekt det de ser på som faktiske feil og som en revisjonisme som ikke har grunnlag i virkeligheten.


== Priser ==
Under utdeling av Robertprisen i 2009, mottok filmen priser innen følgende kategorier; Robertprisen for årets kostymedesigner gikk til Manon Rasmussen, Robertprisen for årets sminkør til Jens Bartram og Sabine Schumann, Robertprisen for årets scenograf til 
Jette Lehmann, Robertprisen for årets lyddesigner til Hans Møller og Robertprisen for årets spesialeffekter ble delt mellom Hummer Høimark, Jonas Drehn og Thomas Busk.


== Referanser ==


== Eksterne lenker ==
(en) Flammen & Citronen på Internet Movie Database 
(no) Flammen & Citronen hos Filmfront 
(sv) Flammen & Citronen i Svensk Filmdatabas 
(da) Flammen & Citronen i Danmark Nationale Filminstitut 
(fr) Flammen & Citronen på Allociné 
(nl) Flammen & Citronen på MovieMeter 
(en) Flammen & Citronen på AllMovie 
(en) Flammen & Citronen på Turner Classic Movies 
(en) Flammen & Citronen på Rotten Tomatoes 
(en) Flammen & Citronen på Metacritic 
(no)  Flammen & Citronen hos Filmweb
Peng’an

Peng'an (kinesisk: 蓬安县; pinyin: Péng'ān Xiàn) er et fylke i provinsen Sichuan i Folkerepublikken Kina. Det ligger i byprefekturet Nanchong.
Befolkningen var på 675 280 innbyggere i 1999.


== Referanser ==


== Eksterne lenker ==
Informasjonsside
[1]
Changting

Changting (kinesisk: 长汀县; pinyin: Chángtīng Xiàn) er et fylke i provinsen Fujian i Folkerepublikken Kina. Det ligger i byprefekturet Longyan.
Befolkningen var på 482 438 innbyggere i 1999.


== Historie ==
I 736 etablerte Tang-dynastiet prefekturet Tingzhou i det vestlige Fujian (eller «Minxi» (闽西), og det administrerte fylkene Changting, Huanglian og Xinluo. 
På grunn av de årelange evindelige stridigheter nordpå, dro mange hankinesere særover. En hovedkruppe av dem dro til  Longyan. Dette var hakkaene. Byen Changting omtales ofte som hakkaenes hjem, og elven Tingjiang som hakkafolkets «moderelv».


== Kulturminner ==
Den tidligere Sovjetregjerungens sete i Changting (Changting geming jiuzhi, 长汀革命旧址) ble i 1988 oppført på Folkerepublikken Kinas liste over kulturminner.


== Administrative enheter ==
Storkommuner (镇, zhen)

Tingzhou (汀州), Guanqian (馆前), Hetian (河田), Gucheng (古城), Tongfang (童坊), Xinqiao (新桥), Nanshan (南山), Zhuotian (濯田), Sidu (四都), Datong (大同), Tufang (涂坊)Kommuner (乡, xiang)

Anjie (庵杰), Cewu (策武), Sanzhou (三洲), Tiechang (铁长), Yanggu (羊牯), Xuancheng (宣成), Hongshan (红山)


== Samferdsel ==
Kinas riksvei 319 fører gjennom fylket. Riksveien begynner i Xiamen, løper nordvestover gjennom provinsene Fujian, Jiangxi, Hunan, og Chongqing, til den ender opp i Chengdu, hovedstaden i provinsen Sichuan.


== Referanser ==


== Eksterne lenker ==
Hjemmeside Arkivert 21. februar 2008 hos Wayback Machine.
Changting County
Changting Revolutionary Site
Changting Revolutionary Site
Zhenghe (Nanping)

Zhenghe (kinesisk: 政和县; pinyin: Zhènghé Xiàn) er et fylke i provinsen Fujian i Folkerepublikken Kina. Det ligger i byprefekturet Nanping.
Befolkningen var 216 023 i 1999.


== Referanser ==


== Eksterne lenker ==
Hjemmeside Arkivert 5. september 2008 hos Wayback Machine.
Guangze

Guangze, tidligere også romanisert Kwangtseh (kinesisk: 光泽县; pinyin: Guāngzé Xiàn), er et fylke i provinsen Fujian i Folkerepublikken Kina. Det ligger i byprefekturet Nanping.
Befolkningen var på 149 269 innbyggere i 1999.Her tales minspråket shaojiang.


== Administrative enheter ==
Storkommuner: Hangchuan （杭川镇）, Zhaili （寨里镇）, Zhima （止马镇）.
Kommuner: Luanfeng （鸾凤乡）, Chongren （崇仁乡）, Lifang （李坊乡）, Huaqiao （华桥乡）, Siqian （司前乡）.


== Samferdsel ==
Kinas riksvei 316 løper gjennom området. Den fører fra Fuzhou i Fujian via Nanchang i Jiangxi og Wuhan i Hubei til Lanzhou i Gansu.


== Referanser ==
Taining

Taining (kinesisk: 泰宁县; pinyin: Tàiníng Xiàn) er et fylke i provinsen Fujian i Folkerepublikken Kina. Det ligger i byprefekturet Sanming.
Befolkningen var på 125 982 innbyggere i 1999.


== Referanser ==


== Eksterne lenker ==
Hjemmeside
Sha

Sha (kinesisk: 沙县; pinyin: Shā Xiàn) er et fylke i provinsen Fujian i Folkerepublikken Kina. Det ligger i byprefekturet Sanming.
Befolkningen var på 236 632 innbyggere i 1999.


== Samferdsel ==
Kinas riksvei 205 passerer gjennom området. Den begynner i Shanhaiguan i Hebei og ender opp sør i  Shenzhen i provinsen Guangdong. Underveis er den innom blant annet Tangshan, Tianjin, Zibo, Huai'an, Nanjing, Wuhu, Sanming, Heyuan og Huizhou.


== Referanser ==
Ninghua

Ninghua (kinesisk: 宁化县; pinyin: Nínghuà Xiàn) er et fylke i provinsen Fujian i Folkerepublikken Kina. Det ligger i byprefekturet Sanming.
Befolkningen var på 348 231 innbyggere i 1999.


== Administrative enheter ==
Storkommuner:

Cuijiang (翠江镇), Quanshang (泉上镇), Hucun （胡村） og Shibi （石壁镇）.Kommuner:

Chengjiao, Anyuan, Shuixi, Helong, Zhongsha, Jicun, Huaitu, Fangtian, Zhiping, Caofang, Anle og Chengnan.


== Referanser ==
Mingxi

Mingxi (kinesisk: 明溪县; pinyin: Míngxī Xiàn) er et fylke i provinsen Fujian i Folkerepublikken Kina. Det ligger i byprefekturet Sanming.
Befolkningen var på 115 226 innbyggere i 1999.


== Referanser ==


== Eksterne lenker ==
Hjemmeside
Wangqing

Wangqing (kinesisk: 汪清县; pinyin: Wāngqīng Xiàn) er et fylke i provinsen Jilin i Folkerepublikken Kina. Det er del av det autonome prefektur Yanbian.
Befolkningen var på 264 465 innbyggere i 1999.


== Kulturminner ==
Baicaogou (Baicaogou yizhi, 百草沟遗址) ble i 2006 tilføyd på Folkerepublikken Kinas liste over kulturminner.


== Referanser ==


== Eksterne lenker ==
Hjemmeside
Liuhe

Liuhe (kinesisk: 柳河县; pinyin: Liǔhé Xiàn) er et fylke i provinsen Jilin i Folkerepublikken Kina. Det ligger i byprefekturet Tonghua.
Befolkningen var på 371 634 innbyggere i 1999.


== Kulturminner ==
Luotongshan gamle by (Luotongshan cheng, 罗通山城) fra Goguryeorikets tid ble i 2001 oppført til listen over kulturminner i Folkerepublikken Kina. 


== Samferdsel ==
Kinas riksvei 205 passerer gjennom området. Den begynner i Shanhaiguan i Hebei og ender opp sør i  Shenzhen i provinsen Guangdong. Underveis er den innom blant annet Tangshan, Tianjin, Zibo, Huai'an, Nanjing, Wuhu, Sanming, Heyuan og Huizhou.
Kinas riksvei 303 løper fra Ji'an i Jilin til Xilinhot i Indre Mongolia.


== Referanser ==


== Eksterne lenker ==
Hjemmeside Arkivert 5. januar 2009 hos Wayback Machine.
Tonghua (Tonghua)

Tonghua (通化县; pinyin: Tōnghuà Xiàn) er et fylke i provinsen Jilin i Folkerepublikken Kina. Det ligger i byprefekturet Tonghua.
Befolkningen var på 252 103 innbyggere i 1999.


== Referanser ==


== Eksterne lenker ==
Hjemmeside
Janis Bjørn Kanavin

Janis Bjørn Kanavin (født 25. desember 1951) er en norsk diplomat. I 2011 ble han utnevnt til Norges ambassadør i Tyrkia. Kanavin har vært ambassadør i både Pakistan og Afghanistan, samt generalkonsul i Hongkong.


== Referanser ==


== Eksterne lenker ==
Aftenposten – Kanavin ny ambassadør i Afghanistan
Huinan (Tonghua)

Huinan (kinesisk: 辉南县; pinyin: Huīnán Xiàn) er et fylke i provinsen Jilin i Folkerepublikken Kina. Det ligger i byprefekturet Tonghua.
Befolkningen var på 356 272 innbyggere i 1999.


== Administrative enheter ==
Storkommuner:

Chaoyang (朝阳镇), Yangzishao (样子哨镇), Shansonggang (杉松岗镇), Jinchuan (金川镇), Shidaohe (石道河镇), Huifacheng (辉发城镇), Huinan (辉南镇), Gaojigang (高集岗镇), Qingyang (庆阳镇), Ping'anchuan (平安川镇), Fumin (抚民镇), Dayishan (大椅山镇), Banshihe (板石河镇), Tuanlin (团林镇)Kommuner:

Jiaohekou (蛟河口乡), Zhongyangbao (中央堡乡), Shuangfeng (双凤乡), Loujie for koreanerne (楼街朝鲜族乡)


== Referanser ==


== Eksterne lenker ==
Hjemmeside Arkivert 3. mai 2021 hos Wayback Machine.
Datian

Datian (kinesisk: 大田县; pinyin: Dàtián Xiàn) er et fylke i provinsen Fujian i Folkerepublikken Kina. Det ligger i byprefekturet Sanming.
Befolkningen var på 362 566 innbyggere i 1999.


== Referanser ==


== Eksterne lenker ==
Hjemmeside
Zongyang

Zongyang (kinesisk: 枞阳县; pinyin: Zōngyáng Xiàn) er et fylke i provinsen Anhui i Folkerepublikken Kina. Det er del av byprefekturet Anqing.
Befolkningen var på 946 032 innbyggere i 1999.


== Administrative enheter ==
Storkommuner:

Congyang (枞阳镇), Oushan (藕山镇), Tanggou (汤沟镇), Laozhou (老洲镇), Chenyaohu (陈瑶湖镇), Zhoutan (周潭镇), Hengbu (横埠镇), Xiangpu (项铺镇), Qianqiao (钱桥镇), Qilin (麒麟镇), Yijin (义津镇), Fushan (浮山镇), Guanbuqiao (官埠桥镇)Kommuner:

Tietong (铁铜乡), Fengyi (凤仪乡), Changsha (长沙乡), Xianpu (钱铺乡), Jinshe (金社乡), Baimei (白梅乡), Baihu (白湖乡), Huiguan (会宫乡), Yutan (雨坛乡)


== Referanser ==


== Eksterne lenker ==
Infoside
E. C. Corbitt

E.C. Corbitt (født 1942 på Manhattan i New York, USA) er en amerikansk kunstner som i dag er basert i Bergen. Han driver med maling, grafikk, skulptur, grafisk design og poesi.
Han har studert ved School of Visual Arts og Fashion Institute of Technology i New York City (lærere: Bob Blackburn og Robert Craner), samt ved Kunstakademiet i Bergen, hvor han senere har undervist ved flere skoler.
Under oppveksten nær Greenvich Village og Soho i New York, kom han i kontakt med et rikt kunstmiljø, der bl.a. Pop Art og Op-Art oppsto. Tegneserieforlag og de som arbeidet med disse var også innen rekkevidde, med en sentral person som Don Martin (tegner for Mad Magazine) som hovedinspirator. Bildene hans er stiliserte og fargesterke, med innslag av det groteske.
Han flyttet etterhvert til Europa, og har vært i de fleste land der, ofte med utstillinger. Fra og med 1975 har han hatt hovedbase i Bergen. Utstillinger i Belgia, Danmark, England, Finland, Nederland, Norge, Sverige og  USA.
Verkene hans er blant annet innkjøpt av rederier til utsmykning av skip.


== Kilder ==
Utstillings/presentasjonshefte med omtale skrevet av prof. em. Teddy Brunius, (kunst- og estetikkhistoriker) Universitetet i Uppsala
Tongyu

Tongyu (kinesisk: 通榆县; pinyin: Tōngyú Xiàn) er et fylke i provinsen Jilin i Folkerepublikken Kina. Det ligger i byprefekturet Baicheng.
Befolkningen var på 343 314 innbyggere i 1999.


== Administrative enheter ==
Storkommuner:

Kaitong (开通镇), Zhanyu (瞻榆镇), Shuanggang (双岗镇), Xinglongshan (兴隆山镇), Bianzhao (边昭镇), Hongxing (鸿兴镇), Sijingzi (四井子镇), Xinhua (新华镇), Wulanhua (乌兰花镇)Kommuner:

Yangjing (羊井乡), Yongqing (永青乡), Xinfa (新发乡), Xinxing (新兴乡), Tuanjie (团结乡), Shihuadao (十花道乡), Bamian (八面乡), Zhanyu (瞻榆乡), Sugongtu (苏公坨乡), Qijingzi (七井子乡), Yaodong (耀东乡), Xi'aili for mongolene (西艾力蒙古族乡), Xianghai for mongolene (向海蒙古族乡), Baolawendu for mongolene (包拉温都蒙古族乡)


== Referanser ==


== Eksterne lenker ==
Hjemmeside
Terje Kvam

Terje Kvam (født 10. desember 1944 i Levanger) var domkantor i Oslo domkirke. 
Han vokste opp i India, hvor han fikk han sin første klaverundervisning. Han tok klavereksamen ved Trinity College i London tidlig på sekstitallet og organisteksamen ved Musikkonservatoriet i Oslo i 1963, nitten år gammel. Orgellærer var Arild Sandvold, domorganist i Oslo fra 1933 til 1966. Kvam har i tillegg til sin musikalske utdannelse tatt teologisk embetseksamen. 
Fra 1971 til 1972 studerte han orgel og orkesterdireksjon i Stuttgart med professorene Rilling, Gönnenwein og Grischkat. Ved siden av organiststilling i Tøyen kirke fra 1960 til 1967 og i Nordstrand kirke fra 1968 til 1982 hadde han drøyt fem års erfaring som lærer i liturgikk og liturgisk sang ved Menighetsfakultetet og ett år som sekretær for liturgikommisjonen og salmebokkomiteen bak seg da han inntrådte i stillingen som domorganist 30. juni 1982. Fra 1973 til 1993 var han også lektor i kirkemusikk og korledelse ved Musikkhøgskolen i Oslo. 
Kvam har hatt stor betydning for oppbyggingen av den kirkemusikalske virksomheten i Oslo domkirke.
Han er gift med sangeren Marianne Hirsti og har seks barn.


== Referanser ==


== Eksterne lenker ==
(en) Terje Kvam på Internet Movie Database
Tiberias

Tiberias (hebraisk: טְבֶרְיָה‎, Tveria; gresk: Τιβεριάς, Tiberias; arabisk: طبرية, Tabariyyah) er en by i Israel med 42 610 innbyggere (2015).  Byen ligger ca. 200 meter under havet, i fjellskråningene ved vestbredden av Genesaretsjøen med utsikt over sjøen og mot Golanhøyden (Ha'Golan) i bakgrunnen.
Byen ble grunnlagt i år 20 e.Kr. av Herodes Antipas, sønn av Herodes den store og ble oppkalt etter den samtidige romerske keiser Tiberius.

Etter at Jerusalem og tempelet i Jerusalem ble ødelagt i 70 e.Kr., ble Tiberias jødenes religiøse sentrum, og byen var en av de fire hellige jødiske byene. 
I 613 fant det jødiske opprøret mot Østromerriket sted i Tiberias. Etter at Jerusalem ble erobret av araberne, fikk 70 familier fra Tiberius tillatelse til å vende tilbake til byen. Kalifene i Umajjadene oppførte et av sine palasser i det nordre Tiberias, ved Khirbet al-Minya.
Under korstogene stod slaget ved Hattin 4. juli 1187 rundt 8,5 km vest for byen.
Mange jødiske historiske personer har bodd i byen eller omegnen, og en del av dem er begravet her, for eksempel Maimonides og rabbi Akiva. Byen har derfor hatt en stor rolle i den jødiske historie. Vest for Tiberias er drusernes største helligdom, Jetros grav.
Byen er i dag en populær ferieby med et mildt vinterklima og meget varme sommerdager. 
Byen er videre et administrativt, handelsmessig og kulturell senter i regionen.


== Referanser ==


== Eksterne lenker ==
Offisielt nettsted 
(en) Tiberias – kategori av bilder, video eller lyd på Commons 
(en) Tiberias – galleri av bilder, video eller lyd på Commons
June Andenæs

June Andenæs (født 9. juni 1983 på Vereide) er en norsk tidligere håndballspiller. Hun la opp sommeren 2021. Hennes siste sesong som aktiv utøver var hun strekspiller for Vipers Kristiansand i norsk eliteserie. I juli 2013 ble hun hentet til Lada Toljatti, og ble med det Norges første håndballproff i Russland. Hun debuterte for landslaget 31. juli 2010, og scoret et mål mot Sverige i en kamp Norge tapte 26–23.


== Biografi ==
Andenæs er født og oppvokst på Andenes ved Vereide i Gloppen kommune. Hun gikk idrettsfag på Firda videregående skole fra 1999 til 2002. Hun er niese til tidligere administrerende direktør i Sparebanken Sogn og Fjordane, Arvid Andenæs. I 2003 flyttet hun til Bergen og begynte på frisørutdanning der.


== Karriere ==


=== Klubb ===
Hun drev håndball og friidrett for Fjellhug/Vereide, men meldte etter hvert overgang til overbygningsklubbene Gloppen Handballklubb og Gloppen Friidrettslag. Da hun flyttet til Bergen i 2003 ble hun med i Indre Arna-klubben Bjørnar, og fikk sin debut i eliteserien da klubben rykket opp. 
Før sesongen 2008 ble hun kjøpt av overbygningsklubben Levanger i Nord-Trøndelag. Etter tre år og 253 mål på 78 kamper for Levanger signerte hun i juli 2011 kontrakt med Byåsen, som erstatning for Pernille Wibe.Etter 52 mål på 22 kamper i eliteserien for Byåsen i 2012/2013-sesongen, og totalt 213 mål på 75 kamper på to år i Byåsen, ble Andenæs sommeren 2013 hentet til den russiske klubben Lada i byen Toljatti. Laget ble nummer 3 i den russiske serien i 2013/2014-sesongen. Våren 2014 fødte Andenæs sitt første barn, og avsluttet kontrakten i Russland.
Etter en periode med fødselspermisjon signerte hun kontrakt med den nyopprykkede eliteserieklubben Molde. Etter én sesong i Molde ble det kjent at Andenæs skulle spille for Glassverket i Drammen fra høsten 2016. I november 2016 fikk hun en korsbåndskade som satte henne ut av spill i ett år. I slutten av desember 2017 skrev hun kontrakt med Larvik ut 2017/2018-sesongen.
Andenæs gikk i 2019 videre fra Larvik til Vipers Kristiansand. I juni 2021 kunngjorde Andenæs at hun ville slutte som håndballspiller. Avgjørelsen ble kjent noen måneder etter at Vipers Kristiansand ble kåret til Europas beste håndballag i Champions League.


=== Landslag ===
I 2010 debuterte hun på det norske landslaget etter godt spill på streken til Levanger. I 2012 spilte hun fire kamper for Norges rekruttlandslag.


== Se også ==
Liste over kjente personer fra Gloppen kommune
Liste over kjente elever ved Firda videregående skole


== Referanser ==


== Eksterne lenker ==
(en) June Andenæs – Det europeiske håndballforbundet (EHF) 
(en) June Andenæs – Norges Håndballforbund
Høyang-Polaris

Høyang-Polaris A.S var en fabrikk som lå i Rygge kommune (tidligere IL-O-Van A/S i Moss) som produserte kjøkkentøy i aluminium. 
Navnet Høyang-Polaris er satt sammen av to kjente norske varemerker: Høyang for aluminium og Polaris for rustfritt stål, kobber og støpejern. Polaris fabrikker A/S lå i Sandnes og ble kjøpt av ÅSV i 1974 og inngikk etter dette i det nye aksjeselskapet Høyang-Polaris A.S. Høyang-Polaris A.S ble kjøpt av det finske selskapet Hackman (1989) og Høyang-Polaris ble etter dette beholdt som varemerke på produkter solgt i Norge.Kort tid etter at Hackmann overtok Høyang-Polaris, kjøpte selskapet også det gamle, finske selskapet Iittala. I 2003 ble alt av Hackmanns design-business flyttet over til Iittala. Iittala ble deretter kjøpt opp av Fiskars i 2007.
Fabrikken i Sandnes ble nedlagt i 2000 og i Rygge den 17. desember 2007.Fiskars beholder fortsatt Høyang-Polaris sitt varemerke, de holder til i Nydalen i Oslo.


== Referanser ==


== Kilder ==
Hoyang-Polaris historie
Fiskars
Gerd (mannsnavn)

Gerd, Gert og Geert er tyske, nedertyske og nederlandske kortformer av mannsnavnet Gerhard, som har opprinnelse i gammelhøytyske ger, «sverd», og harti, «hard, sterk».


== Utbredelse ==
Tabellen nedenfor gir en detaljert oversikt over populariteten til mannsnavnet Gerd og varianter av dette i noen av de landene hvor statistikk er tilgjengelig.
I Tyskland var Gerd og Gert populære navn på guttebarn født i perioden ca. 1920–1960.


== Kjente personer med navnet ==
Personene i listen er ordnet kronologisk etter fødselsår.

Gerd Arntz (1900–1988), tysk grafiker
Gerd Faltings (f. 1954), tysk matematiker
Gerd Leonhard (f. 1961), tysk-amerikansk motivator og musiker
Harm-Gerd Blaas, tysk-norsk overlege


== Annen bruk av navnet ==
GERD (Gastroesophageal reflux disease), se Gastroøsofageal refluks


== Referanser ==


== Eksterne lenker ==

(en) Behind the Name: Gerd
(en) Think Baby Names: Gerd
Josef Sykora

Josef Sykora var en turner fra Böhmen, i dagens Tsjekkia.
Han deltok i det sjette turn-VM som ble arrangert, i Paris i 1913. Her var han med på laget som vant gull i lagkunkurransen, og han fikk i tillegg bronse i mangekampen sammenlagt. I svingstang fikk han også bronse, bak Marco Torrès fra Frankrike og sin landsmann Josef Čada.
Siden medaljevinnerne som representerte det østerriks-ungarske imperiet kom fra  Böhmen, ble de vunnede medaljene flere år senere overført til Tsjekkoslovakia av FIG.


== Eksterne lenker ==
Historiske VM-vinnere i lagkonkurranse i turn
Vilhelm Dybwad

Vilhelm Dybwad (født 12. februar 1863 i Christiania, død 16. mars 1950) var en norsk advokat og forfatter, mest kjent for sin visediktning. 
Han var gift med skuespillerinnen Johanne Dybwad 1891–1916 og fra 1916 med artisten Bokken Lasson. Hans far var bokhandleren Jacob Dybwad (1823–1899), og hans bror arkitekten Peter Dybwad, som i hovedsak virket i Tyskland.
Som advokat virket han i egen praksis (1892–), men var før det aktiv skuespiller og pianist, men mest kjent som skribent i teatret, og hadde tilnavnet «Hr Kristiania» og «Visens mester» allerede fra studenttiden (En paa planeten og Splendid, 1883). Med Olaf Krohn skrev han Ola Lia modellert etter hans onkel Jens Aabel og gjort til suksess med Dybwads fetter Hauk Aabel (Centralteatret, 1904). Den samme Hauk fremførte senere visa «Akerselva, du gamle og grå» fra revyen Verdens undergang (senere sunget av Harald Otto, 1906). Videre skrev Dybwad komedien Mot Nordpolen (Nationaltheatret), en rekke skuespill, revyer og viser, mange fremført på Chat Noir, inkludert den godtselgende «Hovedøen» og «Tuppen og Lillemor».


== Bokutgivelser ==
På anklagebenken.  Små hverdagshistorier fra rettssalen (1933).  Ill. Olaf Gulbransson
Skyldig eller ikke skyldig (Gyldendal, 1934). Referater av utenlandske straffesaker
Mestertjuer og skøierjenter for 100 år siden (Gyldendal, 1935) Gjest Baardsen, Ole Høiland, Arve Brakar, Grethe Gregoriusdatter, Prinsesse Carabou fra Javasu
Retten er satt (Gyldendal, 1937).  Ill. Olaf Gulbransson
Venner og kjenninger fra 80-årene (Gyldendal, 1941)
Bokhandler Jacob Dybwad 1823-1899. En biografi (Jacob Dybwads forlag, 1942).  Manuskript vesentlig for familien.
Glade minner fra spredte år (Gyldendal, 1950).


== Referanser ==


== Eksterne lenker ==
(no) Vilhelm Dybwad hos Sceneweb
František Pecháček

František Pecháček (født 15. februar 1896 i Záhornice, død 3. februar 1944) var en tsjekkoslovakisk turner. Han døde i Mauthausen-Gusen konsentrasjonsleir i Østerrike under andre verdenskrig. 
Han deltok i turn-VM i Ljubljana i 1922, og i Lyon i 1926. I begge disse VM-ene var han med på det tsjekkoslovakiske laget som vant gull. I 1922 vant han gull i mangekampen sammenlagt, men delt med Petar Sumi fra Jugoslavia. I 1926 kom han på femteplass i mangekampen.  
Han deltok også under sommer-OL 1920 i Antwerpen, og fikk der fjerdeplass i lagkonkurransen. 


== Referanser ==


== Eksterne lenker ==
(en) František Pecháček – Olympics.com 
(en) František Pecháček – Olympic.org 
(en) František Pecháček – Olympedia 
(en) František Pecháček – Sports-Reference (OL-resultater – arkivert) 
(cz) František Pecháček – Tsjekkias olympiske komité 
(de) Historiske VM-vinnere i lagkonkurranse i turn
Nordisk Paganistforbund

Nordisk Paganistforbund var en løselig sammenknyttet organisasjon som hadde som hovedmål å formidle informasjon om, og å være en interesseorganisasjon for paganisme i Norden. Hovedvekten av medlemmene tilhørte wicca, men også andre paganistiske nyhedenske retninger var representert.
Medlemskap i Nordisk Paganistforbund var åpent for alle som har fylt 16 år og kunne vedkjenne seg forbundets etiske og filosofiske prinsipper:

Kjærlighet til og fellesskap med naturen.
Et respektfullt forhold til annet liv.
En anerkjennelse av det guddommelige som overskrider kjønn.Nordisk Paganistforbund er lagt ned pr 2014.


== Eksterne lenker ==
Nordisk Paganistforbund
Optimering

Optimering (fra lantinsk: optimus, som betyr best) innebærer å søke den best mulige (enten «maksimale» eller «minimale») løsningen på komplekse problemstillinger (prosesser/systemer) underlagt bestemte begrensninger/betingelser/forutsetninger. 
Optimeringsberegninger og -analyser anvendes innen f.eks innen transportplanlegging, forskning, industri, finans og økonomisk analyse, produksjonsplanlegging og programvareutvikling.
Greppeskjær

Greppeskjær er en populær grunne i Kurefjorden i Råde (Østfold). Grunnen – eller skjæret – er godt besøkt i sommerhalvåret nattestid, gjerne i 20-25 knop nordfra. Tar man en nærmere kikk på grunnen finnes det både hvitt, sort og blått bunnstoff her, sammen med både propeller og undervannshus. Skjæret heter egentlig Perboen, men lokalbefolkningen kaller det Greppeskjær.
Sørfra er det sjelden noen går på grunn på Greppeskjær, selv om man kommer i god fart gjennom Pernillerenna utenfor Kokkholmen. Men i mørket er det fort gjort å gå for nær Hestholmen for å unngå staken på nordsiden av leden.